આંખમાં ઊભરી આવેલ આંસુંને કારણે પેપરમાં એક ખુણા પર આવેલ એ ચાર પાંચ લિટીના સમાચાર મને ઝાંખા દેખાવા લાગ્યા. અને એ સાથે મનમાં એક પ્રશ્ન ઉઠી આવ્યો, ‘શું આ ડાયરી ન વાંચી હોત તો એ ટચૂકડી ખબરથી શું મને લેશમાત્ર પણ ફરક પડતો !? શું એની પર નજર ફેરવવાની પણ તસ્દી લેવાતી ?’ મારા અંતરમાં એનો કોઈ જવાબ તો ન હતો, પણ નજરો સામે ડાયરીના પેલા શબ્દો તરવરી ઉઠ્યા – તમારું એક સ્મિત માત્ર અમને અમારા સ્વપ્નોના પાયા પર વિશ્વાસ ટકાવી રાખવાની હિંમત આપી જશે !